Tychy: 230 tys. cygaryt niy mogło być wykurzōnych
Tyscy szandarzi, co walczōm ze przestympczościōm gospodarczōm chyciyli dwōjkã miyszkańcōw tego miasta i przejōnli blisko 230 tys. cygaryt bez polskich zankōw akcyzy. Straty Skarbu Państwa skuli niyzapłacōnyj dŏwki rachuje się na kole 250 tys. zł. Za take przestympstwo grozi kŏra do 3 lŏt heresztu.
Policyjōny z wydziału do walki z przestympczościōm gospodarczōm tyskij kōmyndy zastawiyli 45 lŏt starego chopa jak tyż 35 lŏt starõ kobiytã, co przedŏwali niylegalne cygaryty. Śledczy zabezpieczyli blisko 230 tys. cygaryt bez polskich znakōw akcyzy. Straty Skarbu Państwa skirz niyzapłacōnyj dŏwki akcyzowyj rachuje sie na kole 250 tys. zł. Ô dalszym losie chycōnych uzdŏ terŏz prokuratōr i gyricht. Za take przestympstwo we kodeksie kŏrnym skarbowym zapisanŏ je kŏra do 3 lŏt heresztu, jak tyż ciynżke sztrofy financowe.
Zdrzōdło i foto: KMP Tychy
szl_Latn szl_Latn szl_Latn szl_Latn